Cuneiform Tablet Kt c/k 1167 (AKT 9a 42)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-e-mu-qí ù bur-kà-nim qí-bi-ma um-ma šu-li-ma a-na bur-kà-nim qí-bi₄-ma GÉME a-na 75 ma-na URUDU a-na ú-ṣú-ur-ša-a-šur a-dí-ma tù-ra-be-lí iš-tí a-ma-tí-kà a-na wa-aḫ-šu-ša-na ir-dí-ší ù i-na ší-mì-ša 60 ma-na URUDU a-na {d}UTU-tap-pá-i i-dí-in 15 ma-na URUDU i li-bi₄-šu i-ḫi-id-ma i ba-áb ḫa-ra-ni-a li-dí-na-šu 1 me-at URUDU a-ḫa-ma ú-ša-i-ú ip-qí-du-ni-šu i-na ba-áb ḫa-ra-ni-a um-ma a-na-ku-ma URUDU ša ú-ša-i-ú ip-qí-du-ni-kà-ni dí-na-am a-ḫa-ma URUDU a-na {d}UTU-tap-pá-i i-dí-nu um-ma a-na-ku-ma <big_gap> <gap>-a ta-áš-qú-ul <gap> a-na <gap>-dí-ma <big_gap> 1 GÚ <gap> um-ma a-na-ku-ma a-na bur-kà-nim mì-ma URUDU ú-lá a-ḫi-bi₄-il₅ um-ma šu-ut-ma a-lik-ma bur-kà-nam ša-al a-ma-kam áš-pu-ur-kà-ma um-ma a-na-ku-ma mì-šu URUDU ša iš-qú-lu-ni-ku-ni-ma ú-ṣú-ur-ša-a-šur URUDU a šu-mì-a iš-qú-lá-ku-ni um-ma a-ta-ma mì-šu URUDU ša ta-ḫi-ib-lá-ni ù ú-ṣú-ur-ša-a-šur URUDU a šu-mi-kà mì-ma lá i-dí-nam i ba-áb ḫa-ra-ni-a am-ší-ma na-áš-pè-er-tám lá e-ri-iš-kà a-na-kam a-li-kà-ma um-ma a-na-ku-ma GÍR ša a-šur ta-mì-šu-ma URUDU-i li-it-ba-al a-ḫa-am ù eb-ra-am iṣ-ba-ta-ma uš-ta-ḫi-tí um-ma šu-ut-ma ša ma-mì-tim a-na-ku ù a-ta té-er-tum a-na ṣé-er bur-kà-nim li-li-ik-ma šu-ma um-ma bur-kà-num-ma URUDU mì-ma a šu-mi šu-li lá ta-dí-nam URUDU lu ḫu-bu-li a-wi-lum ki-ma na-pá-ší-im i-pu-<gap>-<big_gap> ù a-ṣé-ri-šu li-li-kam <big_gap> la a-ḫi-ib-lá-ku-ni ù URUDU a-<big_gap> lá iš-qú-lá-ku-ni